CELEX: 32010D0298
Language: el
Date: 2010-05-25 00:00:00
Title: 2010/298/ΚΕΠΠΑ: Απόφαση 2010/298/ΚΕΠΠΑ του Συμβουλίου, της 25ης Μαΐου 2010 , για την τροποποίηση και παράταση της κοινής δράσης 2008/112/ΚΕΠΠΑ σχετικά με τη συγκρότηση αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Δημοκρατία της Γουινέας Μπισσάου (EU SSR GUINEA-BISSAU)

26.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 127/16
            
         ΑΠΌΦΑΣΗ 2010/298/ΚΕΠΠΑ ΤΟΥ ΣΥΜΒΟΥΛΊΟΥ
   της 25ης Μαΐου 2010
   για την τροποποίηση και παράταση της κοινής δράσης 2008/112/ΚΕΠΠΑ σχετικά με τη συγκρότηση αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Δημοκρατία της Γουινέας Μπισσάου (EU SSR GUINEA-BISSAU)
   
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28 και το άρθρο 43 παράγραφος 2,
   Εκτιμώντας τα ακόλουθα:
   
               (1)
            
            
               Στις 12 Φεβρουαρίου 2008, το Συμβούλιο εξέδωσε την κοινή δράση 2008/112/ΚΕΠΠΑ σχετικά με τη συγκρότηση αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Δημοκρατία της Γουινέας-Μπισάου (EU SSR GUINEA-BISSAU) (1). Η εν λόγω κοινή δράση εφαρμόσθηκε μέχρι τις 31 Μαΐου 2009.
            
         
               (2)
            
            
               Στις 18 Μαΐου 2009, το Συμβούλιο εξέδωσε την κοινή δράση 2009/405/ΚΕΠΠΑ (2), η οποία τροποποίησε την κοινή δράση 2008/112/ΚΕΠΠΑ και την παρέτεινε έως τις 30 Νοεμβρίου 2009. Στις 17 Νοεμβρίου 2009, το Συμβούλιο εξέδωσε την κοινή δράση 2009/841/ΚΕΠΠΑ (3), η οποία τροποποίησε την κοινή δράση 2008/112/ΚΕΠΠΑ και την παρέτεινε έως τις 31 Μαΐου 2010.
            
         
               (3)
            
            
               Στις 5 Φεβρουαρίου 2010, η Επιτροπή Πολιτικής και Ασφάλειας (ΕΠΑ) ενέκρινε τη συνέχιση της συμμετοχής της ΕΕ στη μεταρρύθμιση του τομέα της ασφάλειας (ΜΤΑ) στη Γουινέα - Μπισάου και ζήτησε τον σχεδιασμό νέας αποστολής ΕΠΑΑ για την παροχή στήριξης όσον αφορά την εφαρμογή της ΜΤΑ.
            
         
               (4)
            
            
               Με επιστολή της 22ας Φεβρουαρίου 2010, ο πρωθυπουργός της Γουινέας- Μπισάου καλεί την ύπατο εκπρόσωπο της Ένωσης για θέματα εξωτερικής πολιτικής και πολιτικής ασφαλείας να δρομολογήσει νέα αποστολή με εντολή να παράσχει εκπαίδευση, καθοδήγηση και συμβουλές για να εξασφαλισθεί με επιτυχία η συνέχιση της διαδικασίας ΜΤΑ.
            
         
               (5)
            
            
               Μετά τα γεγονότα της 1ης Απριλίου 2010 και το πολιτικό διάβημα της ΕΕ, στις 19 Απριλίου 2010, προς τις αρχές της Γουινέας - Μπισσάου, η ΕΠΑ συμφώνησε, στις 30 Απριλίου 2010, ότι, προκειμένου να διασφαλίσει συνοχή των μέσων εξωτερικής πολιτικής της ΕΕ, η εντολή της EU SSR GUINEA-BISSAU θα πρέπει να παραταθεί έως τις 30 Σεπτεμβρίου 2010 ενόψει της λήψης τελικής απόφασης για περαιτέρω δέσμευση ΚΕΠΠΑ στη Γουινέα - Μπισσάου έως τον Ιούλιο 2010, βάσει μιας στρατηγικής αναθεώρησης και των επιτόπου εξελίξεων. Στο πλαίσιο αυτό, η ΕΠΑ υπενθύμισε και επαναβεβαίωσε τις προϋποθέσεις για περαιτέρω δέσμευση ΕΕ στον τομέα της SSR, συμπεριλαμβανομένων των δημοκρατικών αρχών, των ανθρωπίνων δικαιωμάτων και του κράτους δικαίου.
            
         
               (6)
            
            
               Η κοινή δράση 2008/112/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κοινή δράση 2008/112/ΚΕΠΠΑ τροποποιείται ως εξής:
   
               1)
            
            
               Στο άρθρο 1, η παράγραφος 1 αντικαθίσταται από το ακόλουθο κείμενο:
               «1.   Η Ευρωπαϊκή Ένωση (ΕΕ) συγκροτεί αποστολή της ΕΕ προς στήριξη της μεταρρύθμισης του τομέα της ασφάλειας στη Δημοκρατία της Γουινέας- Μπισσάου (εφεξής καλούμενη “EU SSR GUINEA-BISSAU” ή “αποστολή”), που περιλαμβάνει προπαρασκευαστική φάση η οποία αρχίζει στις 26 Φεβρουαρίου 2008 καθώς και εκτελεστική φάση η οποία αρχίζει το αργότερο την 1η Μαΐου 2008. Η διάρκεια της αποστολής δεν θα υπερβεί τους 28 μήνες από τη δήλωση της αρχικής επιχειρησιακής δυνατότητας.».
            
         
               2)
            
            
               Σο άρθρο 9, η παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς για την κάλυψη των δαπανών που συνδέονται με την αποστολή, για την περίοδο από 26 Φεβρουαρίου 2008 μέχρι 30 Νοεμβρίου 2009, ανέρχεται σε 5 650 000 EUR.
               Το ποσό δημοσιονομικής αναφοράς για την κάλυψη των δαπανών που συνδέονται με την αποστολή, για την περίοδο από 1 Δεκεμβρίου 2009 μέχρι 30 Ιουνίου 2010, ανέρχεται σε 1 530 000 EUR.
               Το ποσό δημοσιονομικής αναφοράς για την κάλυψη των δαπανών που συνδέονται με την αποστολή, για την περίοδο από 1 Ιουλίου 2010 έως 30 Σεπτεμβρίου 2010, ανέρχεται σε 630 000 EUR».
            
         
               3)
            
            
               Στο άρθρο 17, το δεύτερο εδάφιο αντικαθίσταται από το ακόλουθο κείμενο:
               «Εφαρμόζεται μέχρι την 30ή Σεπτεμβρίου 2010.»
            
         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 25 Μαΐου 2010.
      
         
            Για το Συμβούλιο
         
         
            Ο Πρόεδρος
         
         M. SEBASTIÁN
      
   
   
      (1)  ΕΕ L 40 της 14.2.2008, σ. 11.
   
      (2)  ΕΕ L 128 της 27.5.2009, σ. 60.
   
      (3)  ΕΕ L 303 της 18.11.2009, σ. 70.